b'\n_START_ARTICLE_\nKantabrija\n_START_SECTION_\nZemljopis\n_START_PARAGRAPH_\nKantabrija je regija koju obilje\xc5\xbeava planinski reljef te blizina mora. Rijeke su kratke i brze zahvaljuju\xc4\x87i planinskom reljefu. Povr\xc5\xa1ina ove regije iznos 5.321 km\xc2\xb2.\n_START_SECTION_\nStanovni\xc5\xa1tvo\n_START_PARAGRAPH_\nSlijedom popisa iz 2003. godine Kantbrija ima 549.690 stanovnika, \xc5\xa1to ukupno predstavlja 1,29% cijelokupnog stanovni\xc5\xa1ta \xc5\xa0panjolske. Gusto\xc4\x87a naseljenosti iznosi 103,31 stan./km\xc2\xb2. O\xc4\x8dekivana \xc5\xbeivotna dob je 75 godina za mu\xc5\xa1karce i 83 godine \xc5\xbeivota za \xc5\xbeene._NEWLINE_Glavnina stanovni\xc5\xa1tva naseljena je u priobalnoj zoni, posebno u glavnom gradu Santanderu, koji ima 183.955 stanovnika (2005).\n_START_SECTION_\nUprava\n_START_PARAGRAPH_\nStatut autonomije Kantabrije usvojen je 11. sije\xc4\x8dnja 1982._NEWLINE_Parlament Kantabrije je predstavni\xc4\x8dko i najvi\xc5\xa1e tijelo autonomije i stanovnika Kantabrije. Trenutno se sastoji od 39 zastupnika izabranih na temelju op\xc4\x87eg i jednakog prava glasa na slobodnim izborima tajnim glasovanjem. Glavne funkcije Parlamenta su: vr\xc5\xa1enje zakonodavne vlasti, dono\xc5\xa1enje pror\xc4\x8duna, nadzirati Vladu te druge funkcije koje mu dodjeljuje \xc5\xa1panjolski Ustav, Statut, zakoni i drugi propisi._NEWLINE_Predsjednik autonomne zajednice predstavlja autonomnu zajednicu, brine se za normano funkcioniranje vlast u zajednici, te usmjerava i koordinira rad tijela zajednice. Predsjednika bira Parlament iz redova svojih \xc4\x8dlanova, na temelju prethodnog dogovora politi\xc4\x8dkih stranaka zastupljenih u njemu, a formalno ga imenuje \xc5\xa1panjolski kralj_NEWLINE_Vlada Kantabrije vr\xc5\xa1i izvr\xc5\xa1nu vlast u Kantabriji. Vladu \xc4\x8dine predsjednike autonomije, potpredsjednik i vije\xc4\x87nici koje imenuje predsjednik_NEWLINE_Trenutno du\xc5\xbenost predsjednika autonomije vr\xc5\xa1i Miguel \xc3\x81ngel Revilla._NEWLINE_Slu\xc5\xbebeni jezik autonomnoj zajednici je \xc5\xa1panjolski jezik. Zajednica ima svoju zastavu, grb i himnu._NEWLINE_Kantabrija se dijeli na 102 op\xc4\x87ine te u novije vrijeme i na okruge.\n_START_SECTION_\nKultura i obrazovanje\n_START_PARAGRAPH_\nOd prirodnih spomenika valja spomenuti spilje Altamira, El Soplao,  Valle, Pendo, Pasiega, las Monedas, park prirode Cab\xc3\xa1rceno, ekopark Trasmiera._NEWLINE_Kantabrija je bogata i arhitektonskim spomenicima. Neki od poznatijih muzeja su: Kantabrijski pomorski Muzej, Etnografski muzej Kantabrije, Muzej umjetnosti, Prapovijesni muzej, Muzej prirode u Carrejou i drugi._NEWLINE_U Kantabriji postoje tri sveu\xc4\x8dili\xc5\xa1ta: Sveu\xc4\x8dili\xc5\xa1te Kantabrije, Me\xc4\x91unarodno sveu\xc4\x8dili\xc5\xa1te Men\xc3\xa9ndez Pelayo i Nacionalno sveu\xc4\x8dili\xc5\xa1te za u\xc4\x8denje na daljinu.'